A tantervben előírt valamennyi vizsga eredményes letételét, a tanulmányi követelmények teljesítését a **végbizonyítvány (abszolutórium)** igazolja.

**A záróvizsgára bocsátás feltétele, abszolutórium**

(1) A hallgató tanulmányait az alapképzésben, mesterképzésben, egységes osztatlan képzésben, felsőoktatási szakképzésben, szakirányú továbbképzésben záróvizsgával fejezi be.

(2) A záróvizsga az oklevél megszerzéséhez szükséges ismeretek, készségek és képességek ellenőrzése és értékelése, amelynek során a hallgatónak arról is tanúságot kell tennie, hogy a tanult ismereteket alkalmazni tudja.

(3) A vizsgák témaköreit a záróvizsgát 8 hónappal megelőzően közzé kell tenni.

(4) A záróvizsgára a Neptun rendszeren keresztül a záróvizsga-időszak félévében a regisztrációs időszak végéig.

(5) Záróvizsgára utólagosan a dékán engedélyével lehet jelentkezni. A kérelmet a Neptun rendszeren keresztül nyújtani, a záróvizsga-időszakot megelőző 15 napig.

(6) A határidőn túli bejelentkezésért a Hallgatói Követelményrendszer 7. számú mellékletében meghatározott összegű térítési díjat kell fizetni.

(7) A végbizonyítvány kiállításától számított két év eltelte után a záróvizsgára bocsátás további feltétele a szakfelelős erre vonatkozó javaslata. A szakfelelős a záróvizsgára bocsátás feltételéül az érvényes tantervi követelmények alapján meghatározott tanulmányi követelmények teljesítését írhatja elő.

(8) A záróvizsgáról jegyzőkönyvet kell vezetni. A záróvizsga részeredményeit és az oklevél minősítését a leckekönyvbe, az elektronikus leckekönyvbe/törzskönyvbe is be kell írni.

(9) A záróvizsgára bocsátás feltétele:

a) végbizonyítvány (abszolutórium) megléte

b) a hallgatónak az adott képzésen nincs fizetési hátraléka valamint könyvtári tartozása az egyetem felé,

c) a szakdolgozat/diplomamunka benyújtása és annak TVSZ szerinti elfogadása

(10) A záróvizsgára bocsátás feltétele a végbizonyítvány (abszolutórium) megszerzése. Végbizonyítványt az egyetem annak a hallgatónak állít ki, aki a tantervben előírt tanulmányi és vizsgakövetelményeket és az előírt szakmai gyakorlatot – a nyelvvizsga letétele, a szakdolgozat/diplomamunka elkészítése kivételével – teljesítette, és az előírt krediteket megszerezte. A záróvizsga a végbizonyítvány megszerzését követő záróvizsgaidőszakban a hallgatói jogviszony keretében, majd a hallgatói jogviszony megszűnése után, két éven belül bármelyik vizsgaidőszakban letehető. Az abszolutóriumukat 2012 szeptembere után megszerzett hallgatók esetében a jogviszony megszűnését követő ötödik év eltelte után záróvizsga nem tehető.

(11) A végbizonyítvány kizárólag azt tanúsítja, hogy a hallgató a tantervben meghatározott tanulmányi- és vizsgakötelezettségének eleget tett, oklevélhez kötött munkakör betöltésére nem jogosít.

**Záróvizsgára az utolsó félév regisztrációs időszakában kell jelentkezni a Neptun rendszeren keresztül (Ügyintézés/Záróvizsga).**

**A záróvizsgák részei megtalálhatóak a Képzési adatlapokon.**